Document ID: 32012D0186

32012D0186
L 101/5
SLUŽBENI LIST EUROPSKE UNIJE
03.02.2012.
DELEGIRANA ODLUKA KOMISIJE
od 3. veljače 2012.
o izmjeni Direktive 2009/42/EZ Europskog parlamenta i Vijeća o statističkim izvještajima u vezi prijevoza robe i putnika morem
(Tekst značajan za EGP)
(2012/186/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu 2009/42/EZ Europskog parlamenta i Vijeća od 6. svibnja 2009. o statističkim izvještajima u vezi prijevoza robe i putnika morem (1), a posebno njezin članak 3. stavak 4.,
budući da:
(1)
U izradi europske statistike treba postojati ravnoteža između potreba korisnika i tereta ispitanika.
(2)
Na europskoj razini izvršena je tehnička analiza postojećih podataka prikupljenih na temelju zakonodavstva Unije o statističkim izvještajima u vezi prijevoza robe i putnika morem te o politici raspodjele podataka kako bi se predložila moguća tehnička rješenja za pojednostavnjenje, što je više moguće, raznih aktivnosti potrebnih za izradu statistike, držanjem konačnog rezultata u skladu sa sadašnjim i predvidivim potrebama korisnika.
(3)
Na temelju te analize, varijablu „smjer” u postojećoj tromjesečnoj statistici o brodskom prometu u glavnim europskim lukama treba pojednostaviti, dok pravni status (obvezno vs dobrovoljno) odgovarajućeg skupa podataka F1 i F2 treba pojasniti.
(4)
Dodatno, treba utvrditi usklađeni pravni okvir za dobrovoljno sastavljanje statistike o ro-ro kontejnerima. Nadalje, treba proširiti klasifikaciju vrste tereta.
(5)
Nomenklatura o pomorskim obalnim područjima mora se prilagoditi tehničkim razvojima.
(6)
Direktivu 2009/42/EZ treba stoga na odgovarajući način izmijeniti,
DONIJELA JE OVU ODLUKU:
Članak 1.
Prilozi I., II., IV. i VIII. Direktivi 2009/42/EZ zamjenjuju se tekstom iz Priloga ovoj Odluci.
Članak 2.
Ova Odluka stupa na snagu na dan objave u Službenom listu Europske unije.
Prva referentna godina za primjenu ove Odluke je 2012., obuhvaćajući podatke za 2012.
Sastavljeno u Bruxellesu 3. veljače 2012.

Labels: 8
19